## Zakon o provođenju popisa stanovništva, domaćinstava, stanova i poljoprivrednih gospodarstava u 1991. godini

### NN 16/1990 (24.4.1990.), Zakon o provođenju popisa stanovništva, domaćinstava, stanova i poljoprivrednih gospodarstava u 1991. godini

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o provođenju popisa stanovništva, domaćinstava, stanova i poljoprivrednih gospodarstava u 1991. godini

Proglašava se Zakon o provođenju popisa stanovništva, domaćinstava,
stanova i poljoprivrednih gospodarstava u 1991. godini, što ga je Sabor
Socijalističke Republike Hrvatske donio na sjednici Vijeća udruženog rada
11. travnja 1990. na sjednici Vijeća općina 11. travnja 1990. i na sjednici
Društveno-političkog vijeća 12. travnja 1990. godine

Klasa:011-01/90-01/29

Urbroj :71-90-1

Zagreb, 13. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o provođenju popisa stanovništva, domaćinstava stanova i poljoprivrednih gospodarstava u 1991. godini

Član 1.

Popis stanovništva, domaćinstava, stanova i poljoprivrednih gospodarstava
u 1991. godin: (u daljem tekstu: popis) izvršit će se u Socijalističkoj
Republici Hrvatskoj u skladu s odredbama Zakona o popisu stanovništva,
domaćinstava, stanova i poljoprivrednih gospodarstava u 1991. godini ("Službeni
list SFRJ", br. 3/90) i ovoga zakona.

Član 2.

Popis pripremaju, organiziraju i provode organi određeni ovim zakonom.

Član 3.

Republički zavod za statistiku:

1. sudjeluje u izradi metodologije popisa,

2. brine se o pravilnom i pravodobnom obavještavanju stanovništva o
cilju, značenju i sadržaju popisa,

3. organizira i koordinira pripremne radove za popis,

4. priprema upute za općinske popisne komisije, instruktore i popisivače
i osigurava njihovu jedinstvenu primjenu,

5. osigurava tiskanje obrazaca, spiskova i uputa za popis,

6. imenuje republičke instruktore

7. organizira stručno-metodološko osposobljavanje članova općinskih
popisnih komisija, instruktora, kontrolora i popisivača,

8. pruža organizacijsku i stručno-metodološku pomoć općinskim popisnim
komisijama u pripremi, organiziranju i provođenju popisa,

9. priprema raspored financijskih sredstava za popis i priprema upute
za obračun raspoređenih sredstava,

10. raspoređuje popisnu građu općinskim popisnim komisijama i od njih
je prikuplja nakon završenoa popisa,

11. organizira i provodi statističku kontrolu kvalitete podataka prikupljenih
popisom,

12. obavlja kontrolu te ručnu i strujnu pripremu popisne građe za obradu,

13. odlučuje o izboru tehnologije unosa i obrade podataka na električnom
računalu,

14. obrađuje i objavljuje rezultate popisa.

Član 4.

Način popisivanja osoba koje se nalaze u objektima Republičkog sekretarijata
za pravosuđe i upravu i Republičkog sekretarijata za unutrašnje poslove
propisuje direktor Republičkog zavoda za statistiku u sporazumu s rukovodiocima
tih organa.

Član 5.

Republička geodetska uprava organizira, pruža stručnu pomoć i nadzire
rad na izradi dokumenata prostornih jedinica u okviru priprema za popis.

Član 6.

Općinski organi uprave nadležni za geodetske poslove izradit će tehničku
dokumentaciju (skice i opise) statističkih i popisnih krugova za općinske
popisne komisije odnosno popisivača.

Član 7.

Skupština općine osniva općinsku popisnu komisiju radi organizacije
i provođenja popisa na području općine.

Skupština općine imenuje članove općinske popisne komisije.

Za predsjednika općinske popisne komisije skupština općine imenuje predsjednika
skupštine općine ili predsjednika izvršnog vijeća skupštine općine.

Član 8.

Općinska popisna komisija:

1. organizira popunjavanje pomoćnih listova u poduzećima, organizacijama
i zajednicama, za njihove radnike,

2. na temelju kriterija organizacijskih i provedbenih uputa imenuje
potreban broj općinskih instruktora i popisivača,

3. poduzima mjere za popis građana na privremenom radu u inozemstvu,

4. preuzima popisni materijal i raspodjeljuje ga popisivačima,

5. osigurava potrebne prostorije i vrši poduku sudionika u popisu,

6. sudionicima u popisu izdaje propisana ovlaštenja za rad,

7. organizira i osigurava pravodobno obavještavanje stanovništva o popisu,

8. nadzire rad sudionika u popisu i vodi brigu o ispravnoj primjeni
metodoloških uputa, a u slučaju kršenja, opoziva izdano ovlaštenje i takvu
osobu isključuje iz popisa,

9. preuzima popisnu građu od općinskih instruktora i provodi kontrolu
ispravnosti popisne građe,

10. na temelju rezultata popisa po popisnim krugovima, organizira izradu
prvih rezultata popisa za općinu, naselja i mjesne zajednice te ih dostavlja
Republičkom zavodu za statistiku u roku od 15 dana po završetku popisivanja,

11. utvrđuje naknade za rad sudionicima u popisu,

12. predaje popisnu gradu Republičkom zavodu za statistiku u propisanom
roku,

13. izrađuje obračun raspoređenih sredstava za popis prema uputama Republičkog
zavoda za statistiku i njemu ga podnosi,

14. obavlja i druge poslove i zadatke u vezi s popisom.

Član 9.

Republički zavod za statistiku objavit će prve rezultate popisa za Republiku,
po naseljima, mjesnim zajednicama, općinama, zajednicama općina i gradskim
zajednicama općina u roku 30 dana, a ostale rezultate popisa u razdoblju
od 1. siječnja 1992. do 31. prosinca 1993. godine, postupno prema utvrđenom
programu obrade.

Član 10.

Podaci prikupljeni popisom koriste se isključivo u statističke svrhe.

Skupština općine odnosno skupština gradske zajednice općina može podatke
prikupljene popisom koristiti kod vođenja ili ažuriranja Jedinstvenog registra
stanovništva, ako odluku o tome donese do 31. prosinca 1990. godine.

Član 11.

Skupštine općina neće provoditi teritorijalne promjene u naseljima i
mjesnim zajednicama u razdoblju od 1. siječnja 1991. do 30. travnja 1991.
godine.

Član 12.

Sredstva za financiranje organizacije, pripreme i provođenje popisa
osiguravaju se u budžetu Socijalističke Republike Hrvatske u iznosu od
164.752.260,00 dinara i to:

-1990. godine 27,157.889,00 dinara

- 1991. godine 134,650.473,00 dinara

- 1992. godine 2,943.898,00 dinara

Sredstva iz stava 1. ovoga člana određena na bazi kupovne moći dinara
u veljači 1990. korigirat će se indeksom cijena na malo u SR Hrvatskoj
u toku realizacije.

Član 13.

O utrošku sredstava iz člana 12. ovoga zakona odlučuje direktor Republičkog
zavoda za statistiku u skladu s njihovom namjenom.

Dio sredstava iz člana 12. ovoga zakona osiguranih u 1990. godini u
iznosu od 1.731.821,00 dinara iskoristit će Republička geodetska uprava
za izradu podloga za prikaz prostornih jedinica u okviru priprema za popis
u općinama u kojima nema odgovarajućih podloga.

Član 14.

Direktor Republičkog zavoda za statistku rasporedit će dio sredstava
iz člana 12. ovoga zakona osiguranih u 1991. godini u iznosu od 79.064.112,00
dinara na općine prema broju stalnih stanovnika i broju poljoprivrednih
gospodarstava ustanovljenim u popisu 1991. godine.

Najkasnije do 15. ožujka 1991. godine direktor Republičkog zavoda za
statistku rasporedit će općinama 85% sredstava iz stava 1. ovoga člana
prema zbroju broja stalnih stanovnika i broja poljoprivrednih gospodarstava
sredinom 1990. godine što ga procijeni Republički zavod za statistku, do
konačnog obračuna.

Neraspoređeni iznos od 15% sredstava iz stava 1. ovoga člana namijenjen
je za korekciju obračuna sredstava između procijenjenog i popisom utvrđenog
broja stalnih stanovnika i poljoprivrednih gospodarstava.

Sredstva iz ovoga člana vode se na posebnom računu općine.

Član 15.

Naknada po ugovoru o radu koju ostvare popisivači, instruktori, kontrolori
i članovi općinskih popisnih komisija na poslovima određenim ovim zakonom
ne smatra se osobnim dohotkom od samostalnog obavljanja djelatnosti i na
nju se ne plaćaju porezi i doprinosi iz osobnih dohodaka od samostalnog
obavljanja djelatnosti.

Član 16.

Sredstva iz člana 12. ovoga zakona što se ne utroše do konca godine
za koju su osigurana koriste se u idućoj godini za iste namjene.

Član 17.

Skupština općina osnovat će općinske popisne komisije u roku od 30 dana
od dana stupanja na snagu ovoga zakona

Član 18.

Republički zavod za statistiku podnosit će Saboru Socijalističke Republike
Hrvatske svake godine do 30. lipnja izvještaj o izvršenim poslovima i utrošenim
sredstvima u prethodnoj godini, a konačni izvještaj i obračun podnijet
će do 30. rujna 1993.

Izvještaj iz stava 1. ovoga člana podnijet do 30. lipnja 1991. godine
sadržavat će i izvještaj o obavljenim poslovima i utrošenim sredstvima
iz člana 13. stava 2. ovoga zakona.

Član 19.

Direktor Republičkog zavoda za statistiku donijet će uputstvo za primjenu
odredbi ovoga zakona.

Član 20.

Ovaj zakon stupa na snagu osmoga dana nakon objave u "Narodnim
novinama".

Broj 220-01 /90-01 /01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

dr. Anđelko Runjić, v. r.

**Predsjednik Sabora**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 16/1990-274